
ΑΠΟΦΑΣΕΙΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί 
της οδού Σωκράτους αρ. 76 «Καφενείου» φερομένου ως 
ιδιοκτησία 1. Ιλτέρ, συζ. Αλή Μεμίς Καπουντανάκη το γέ¬ 
νος Μπεκίρ Καρακουζού, 2. Νεζαχάτ συζ. Αλή καραγιου- 
σούφ το γένος Μπεκίρ Καρακουζού, στην παληά πόλη της 
Ρόδου και καθορισμός ειδικών όρων και περιορισμών δό¬ 
μησης και χρήσης αυτού .·. 


Έγκριση τροποποίησης του ρυμοτομικού σχεδίου Πόλης Κύ¬ 
μης στην περιοχή Αγίας Τριάδας Ν. Εύβοιας. 2 


ριστερά, κοινότητας Περιστεράς, Ν. Θεσ/νίκης με καθορι¬ 
σμό όρων και περιορισμών δόμησης. 3 


Αναστολή οικοδομικών αδειών για τις περιοχές του οικισμού 

Παντοκράτορα Ν. Πρέβεζας.. 

Τροποποίηση Ρυμοτομικού Σχεδίου πόλης Σερρών στα Ο.Π. 
233, 233α και 234 - μείωση πλάτους προκηπίων Ν. Σερ¬ 


ρών... 5 

Τροποποίηση του ρυμοτομικού σχεδίου του Δήμου Δομοκού 
Ν. Φθιώτιδας στη θέση Αγία Τριάδα για το χαρακτηρισμό 
χώρου για την ανέγερση Διοικητηρίου . 6 

Τροποποίηση σχεδίου Κίρρας Ν. Φωκίδας. 7 

Τροποποίηση σχεδίου πόλης Βόλου στο Ο.Τ. 1241. 8 

Τροποποίηση σχεδίου πόλης Βόλου στο Ο.Τ. 228.9 

Τροποποίηση σχεδίου πόλης Βόλου στο Ο.Τ. 914δ’ .10 

Τροποποίηση σχεδίου πόλης Βόλου στο Ο.Τ. 679.11 


ΑΝΑΚΟΙΝΩΣΕΙΣ 

Ειδοποίηση της παρακατάθεσης αποζημίωσης ακινήτων που 
ρυμοτομήθηκαν από την εφαρμογή του εγκεκριμένου σχε¬ 
δίου στη Νέα Ιωνία (Ο.Τ. 88).12 

Ανακοίνωση παρακατάθεσης αποζημίωσης λόγω προσκύρω¬ 
σης στα Γλυκά Νερά Αττικής.. . 13 


Αριθ. 2327 (1) 

Χαρακτηρισμός ως διατηρητέου του κτιρίου που βρίσκεται επί 
της οδού Σωκράτους αρ. 76 «Καφενείου» φερομένου ως ιδιο¬ 
κτησία 1. Ιλτέρ, συζ. Αλή Μεμίς Καπουντανάκη το γένος 
Μπεκίρ Καρακουζού, 2. Νεζαχάτ συζ. Αλή καραγιουσούφ το 
γένος Μπεκίρ Καρακουζού, στην παληά πόλη της Ρόδου και 
καθορισμός ειδικών όρων και περιορισμών δόμησης και χρή¬ 
σης αυτού. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κα¬ 
νονισμός» (ΦΕΚ 210/Α/85) και ειδικότερα τα άρθρα 3 και 4 
(παρ. 2) αυτού, όπως τροποποιήθηκε με τις διατάξεις του Ν. 
1772/88 «Τροποποίηση των διατάξεων του Ν. 1577/85 Γενι¬ 
κός Οικοδομικός Κανονισμός» και άλλες σχετικές διατάξεις 
(ΦΕΚ 91/Α/88). 

2. Το υπ’ αρ. 1/86 Π.Δ. «Καθορισμός αρμοδιοτήτων Υπουρ¬ 
γείου Αιγαίου» (ΦΕΚ 1 /Α/86) και ειδικότερα τα άρθρα 2 (παρ. 
3, εδ. ζ, περ. αα) και 5 αυτού. 

3. Το αρ. 359/86 Π.Δ. «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα τα άρθρα 5 (παρ. 1, Ε και παρ. 
2, Ε, 8) αυτού. 

4. Το υπ’ αρ. 51/88 Π.Δ. «Οργανισμός Υπουργείου Περιβάλ¬ 
λοντος, Χωροταξίας και Δημοσίων Έργων (ΦΕΚ 19/Α/88) και 
ειδικότερα το άρθρο 5 (παρ. 1, εδ. γ' και παρ. 2, εδ. γ’) αυτού. 

5. Την αρ. 2497/10.4.89 απόφαση του Υπουργού Αιγαίου 
«Μεταβίβση αρμοδιοτήτων στο Γενικό Γραμματέα και του δικαι¬ 
ώματος να υπογράφουν «Με εντολή Υπουργού» στους Προϊστα¬ 
μένους Δ/νσεων και Τμημάτων του Υπουργείου Αιγαίου» (ΦΕΚ 
246/Β/11.4.89). 

6. Την από 29.4.1988 αιτιολογική έκθεση της Δ/νσης Γ7 
Τμήμα Β, την οποία υιοθετεί το Τμήμα Πολιτιστικής Ανάπτυξης 
της Δ/νσης Περιφερειακής Ανάπτυξης του Υπουργείου Αιγαίου. 

7. Την από 30.6.1988 απάντηση της ενδιαφερόμενης Ιλτέρ 
συζύγου Αλή Μεμίς Καπουντανάκη και του πληρεξουσίου δικη¬ 
γόρου της Ιωάννη Εμμ. Ηρωνία, προς το Υπουργείο ΠΕ.- 
ΧΩ.Δ.Ε., Δ/νση Γ7, Τμήμα Β’, με την οποία συμφωνούν ως 
προς τον χαρακτηρισμό του κτιρίου ως διατηρητέου αλλά εκφρά¬ 
ζουν αντιρρήσεις και δεν συμφωνούν για τον περιορισμό της χρή¬ 
σης του κτιρίου ως «καφενείου». 

8. Τις από 31.8.88 παρατηρήσεις στις αντιρρήσεις των ενδια¬ 
φερομένων της Δ/νσης Πολεοδομικού Σχεδιασμού Τμήμα Παρα¬ 
δοσιακών Οικισμών του ΥΠ.ΠΕ.ΧΩ.Δ.Ε. 

9. Την παρέλευση της προθεσμίας που καθορίζεται από τις 
διατάξεις του Νόμου 1577/85 «Γενικός Οικοδομικός Κανονι- 
σμός» (ΦΕΚ 210/Α/85) άρθρο 4 παρ. 2 αυτού και όπως τροπο¬ 
ποιήθηκε με τις διατάξεις του Ν. 1772/88 «Τροποποίηση διατά¬ 
ξεων του Ν. 1577/85 «Γενικός Οικοδομικός Κανονισμός» και 
άλλες σχετικές διατάξεις» (ΦΕΚ 91/Α/88) χωρίς να περιέλθουν 
στην'Υπηρεσία τυχόν αντιρρήσεις της δευτέρας εκ των ενδιαφερο¬ 
μένων Νεζαχάτ συζ. Αλή Καραγιουσούφ ή τυχόν πληρεξούσιου 
αυτής. 

10. Τον φάκελο του θέματος ο οποίος διαβιβάσθηκε με αριθ. 
πρωτ. οικ. 27310/1339/27.2.89 από τη Δ/νση Πολεοδομικού 
Σχεδιασμού Τμήμα Παραδοσιακών Οικισμών του ΥΠ.ΠΕ.- 
ΧΩ.Δ.Ε. στην Δ/νση Περιφερειακής Ανάπτυξης Τμήμα Πολιτι¬ 
στικής Ανάπτυξης του Υπουργείου Αιγαίου και έλαβε τον αριθ. 
πρωτ. 2327/6.4.89 του Υπ. Αιγαίου. 

11. Την από 21.12.89 εισήγηση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπ. Αι¬ 
γαίου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί 
της οδού Σωκράτους αρ. 76 «Καφενείο» και καθορίζεται η διατή- 
ρηση της χρήσης του ως καφενείου φερόμενο ως ιδιοκτησία 1. Ιλ- 
τέρ συζ. Αλή Μεμίς Καπουντανάκη το γένος Μπεκίρ Καρακουζού 
και 2. Νεζαχάτ συζ. Αλή Καραγιουσούφτο, γένος Μπεκίρ Καρα¬ 
κουζού στην παληά πόλη της Ρόδου όπως φαίνεται σημειωμένο 
στο σχετικό πρωτότυπο τοπογραφικό διάγραμμα σε κλίμακα 
1:1000 που θεωρήθηκε από τον Προϊστάμενο του Τμήματος Πο¬ 
λιτιστικής Ανάπτυξης του Υπουργείου Αιγαίου, με την αριθ. 
2327/89 πράξη του και που συνοπτικό του αντίτυπο δημοσιεύε¬ 
ται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται 


κάθε αφαίρεση, αλλοίωση ή καταστροφή των επί μέρους αρχιτε¬ 
κτονικών στοιχείων του και των εν γένει λειτουργικών και διακο- 
σμητικών στοιχείων του εσωτερικού χώρου του, χωρίς την 
έγκριση της αρμόδιας Υπηρεσίας Ελέγχου του ΥΠΠΟ και την 
σύμφωνη γνωμοδότηση του Γραφείου Συντήρησης και Αποκατά¬ 
στασης Μεσαιωνικής Πόλης Ρόδου. 

3. Επιτρέπεται η επισκευή, ο εκσυγχρονισμός των εγκαταστά¬ 
σεων, η ενίσχυση του φέροντα οργανισμού καθώς και επεμβάσεις 
για λόγους λειτουργικούς του χαρακτηριζόμενου ως διατηρητέου 
κτιρίου εφ’ όσον δεν αλλοιώνεται ο παραδοσιακός - ιστορικός χα¬ 
ρακτήρας του. 

4. Δεν επιτρέπεται η τοποθέτηση φωτεινών επιγραφών και 
διαφημίσεων στο χαρακτηριζόμενο ως διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων 
διαστάσεων που πληροφορούν για τυχόν χρήση των χώρων του 
κτιρίου. 

5. Για οποιαδήποτε οικοδομική εργασία στο εξωτερικό και 
εσωτερικό του διατηρητέου κτιρίου και του περιβάλλοντα χώρου 
του καθώς και για την τοποθέτηση επιγραφών απαιτείται η 
έγκριση της αρμόδιας Υπηρεσίας του ΥΠΠΟ και η σύμφωνη 
γνωμοδότηση του Γραφείου Συντήρησης και Αποκατάστασης 
Μεσαιωνικής Πόλης Ρόδου. 

6. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που την 
συνοδεύει στην Εφημερίδα της Κυβερνήσεως. 

Μυτιλήνη, 10 Ιανουάριου 1990 

Ο ΥΠΟΥΡΓΟΣ 

ΑΝΤΩΝΙΟΣ ΦΟΥΣΑΣ 



ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 16.107 ΕΠΑ 2101 (2) 

Εγκριση τροποποίησης του ρυμοτομικού σχεδίου Πόλης Κύμης 
στην περιοχή Αγίας Τριάδας Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος περί σχεδίων 
πόλεων κ.λπ. 

2. Την υπ αριθ. 1/1961 εγκύκλιο του Υπουργού Δημ. Έρ¬ 
γων. 

3. Την υπ’ αριθ. 55/1988 εγκύκλιο του Υπουργού ΠΕ- 
ΧΩΔΕ. 

4. Την υπ’αριθ. 6381 ΕΠΑ 1091/29.11.88 απόφαση Νο- 
μάρχη για έγκριση αναθεώρησης του ρυμοτομικού σχεδίου Κύ¬ 
μης κ.λπ. 

5. Το υπ αριθ. 879/9.2.88 ΦΕΚ στο οποίο δημοσιεύθηκε η 
παραπάνω απόφαση Νομάρχη. 

Την υπ αριθ. 13/133/1989 απόφαση Δ.Σ. Κύμης. 

7. Την με αριθ. 8555 ΕΠΑ 1869/89 εισήγηση Τ.Π. & Π.Ε. 
προς το ΣΧΟΠ Εύβοιας. 

8. Την 6η γνωμοδότηση του 18ου/21.11.89 Πρακτικού 
ΣΧΟΠ. 

9. Τις διατάξεις του Α.Ν. 314/68 (ΦΕΚ 47/Α) όπως τροπο¬ 

ποιήθηκαν και συμπληρώθηκαν με το υπ’ αριθ. 1018/71 Ν.Δ/ 
γμα και με την παρ. 3 του άρθρου 34 του Ν. 1577/85 (ΦΕΚ 
210Α). ν 

70Α) ^ δΐαΧ °^ εΐς Χ0υ υπ ' αριθ- 183 / 1986 Ν.Δ/τος (ΦΕΚ 

11. Την 117/28.6.86 με Αριθ. Πρωτ. 48467/1984 εγκύ¬ 
κλιο του ΥΠΕΧΩΔΕ, αποφασίζουμε: 

1. Τροποποιούμε το σχέδιο Πόλης Κύμης στην περιοχή Αγίας 
Τριάδας όπως φαίνεται χρωματισμένο στα συνημμένα τοπογρα¬ 
φικά διαγράμματα που έχει θεωρήσει ο Προϊστάμενος Τ.Π. & 
Π.Ε. Νομού Εύβοιας με κλ. 1:200 και 1:1000. 

2. Η παρούσα απόφαση τροποποίησης του σχεδίου Πόλης Κύ- 
μης να δημοσιευθεί στην Εφημερίδα της Κυβέρνησης και να 
ισχύει από τη δημοσίευση. 

3. Τα διαγράμματα που συνοδεύουν την απόφαση θα ευρίακο- 
νται αναρτημένα στα γραφεία του Τ.Π. & Π.Ε. Νομού Εύβοιας - 
Τομέας ΕΠΑ για το χρονικό διάστημα δεκαπέντε (15) ημερών 
από τη δημοσίευση της παρούσας στο ΦΕΚ. 

Χαλκίδα, 18 Δεκεμβρίου 1989 
Ο Νομάρχης 

ΑΘΑΝΑΣΙΟΣ ΜΠΟΥΡΑΣ 


- + - 

Αριθ. 798 ^3) 

Ενταξη σε κατηγορία και καθορισμός ορίων του οικισμού Περι¬ 
στερά, κοινότητας Περιστεράς, Ν. Θεσ/νίκης με καθορισμό 
όρων και περιορισμών δόμησης. 

Η ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ’/ 

3.5.1985). «Περί τρόπου καθορισμού ορίων οικισμών της χώ¬ 
ρας, κατηγορίες αυτών και καθορισμός όρων και περιορισμών δό¬ 
μησης». 

2. Τις διατάξεις του από 14.2.1987 Π.Δ. (ΦΕΚ 133 Δ’/ 
23.2.1987). «Περί τροποποίησης των Π.Δ. από 24.4.1985 
«Τρόπος καθορισμού ορίων οικισμών της χώρας μέχρι 2.000 κα¬ 
τοίκους, κατηγορίες αυτών και καθορισμός όρων και περιορι¬ 
σμών δόμησής τους» (ΦΕΚ 181/Δ') και από 20.8.1985 «Πολε- 
οδόμηση και επέκταση οικισμών της χώρας μέχρι 2.000 κατοί¬ 
κους και τροποποίηση του από 24.4.1985 Π.Δ/τος (ΦΕΚ 414/ 

3. Τις διευκρινίσεις για το όριο του συνεκτικού τμήματος οικι¬ 
σμού σύμφωνα με το έγγραφο Γ.29557/2769 οίκ./8 Απριλίου 


1986 της Δ/νσης Γ1-Γ2 του Υπ.ΠΕ.ΧΩ.Δ.Ε. 

4. Τις προτάσεις των ιδιωτών μελετητών Μηχανικών, στους 
οποίους ανατέθηκε η σχετική μελέτη στα πλαίσια του προγράμ¬ 
ματος των ανοικτών πόλεων, που αφορά τον προσδιορισμό των 
ορίων των υπόψη οικισμών. 

5. Τα δελτία αρχιτεκτονικής αναγνώρισης των οικισμών που 
συμπληρώθηκαν από τους προαναφερόμενους μελετητές κατά τις 
υποδείξεις των σχετικών προδιαγραφών του Υπ.ΠΕ.ΧΩ.Δ.Ε. 

6. Τα πληθυσμιακά στοιχεία των δύο τελευταίων απογραφών 
του κράτους από την Ε.Σ.Υ.Ε. 

7. Τις διατάξεις του Α.Ν. 314/68 «Περί παροχής εις τον 
Υπουργό Β. Ελλάδος και τους Νομάρχας, αρμοδιότητος επί θε¬ 
μάτων εγκρίσεως ή τροποποιήσεως σχεδίων πόλεων και κω¬ 
μών». Όπως αυτός τροποποιήθηκε και συμπληρώθηκε με τους 
νόμους Α.Ν. 395/68, Ν.Δ. 1018/71 (Άρθρο 2), Ν. 1337/88 
(Άρθρο 33) Ν. 1512/85 (Άρθρο 8 15). 

8. Την υπ αριθμ. 19/1986 απόφαση του κοινοτικού Συμβου¬ 
λίου Περιστεράς. 

9. Την από 24.4.89 εισήγηση της Δ/νσης Οικισμού Θεσ/ 
νίκης προς το Συμβούλιο Χ.Ο.Π. του Νομού, στην οποία αναλυ¬ 
τικά καθορίζονται τα συγκεκριμένα στοιχεία που λήφθηκαν 
υπόψη από την υπηρεσία: 

ί. Για την ένταξη του Οικισμού στην ανάλογη κατηγορία, σύμ¬ 
φωνα με το Άρθρο 2 του από 24.4.1985 Π.Δ. (ΦΕΚ 181 Δ’/ 

3.5.1985). ' 


ΐί. Για τον καθορισμό των ορίων του οικισμού σύμφωνα με τις 
διατάξεις των Άρθρων 3 και 4 του από 24.4.1985 Π.Δ. (ΦΕΚ 
181 Δ'/3.5.1985) όπως ισχύουν σήμερα, και του Άρθρου 1 1 
του από 14.2.1987 Π.Δ. (ΦΕΚ 133 Δ’/23.2.1987). 

ϋϊ. Για τον καθορισμό της αρτιότητας των γηπέδων στον πα¬ 
ραπάνω οικισμό σύμφωνα με το Άρθρο 1 1, και 2 του από 
14.2.1987 Π.Δ. (ΦΕΚ 133 Δ/23.2.1987), και ειδικότερα, 
για την ανάγκη αποφυγής κατάτμησης των οικοπέδων πέρα από 
την οριζόμενη αρτιότητα πριν γίνει η πολεοδομική μελέτη του οι¬ 
κισμού σύμφωνα με το από 20.8.1985 Π.Δ. (ΦΕΚ 414Δ7 

30.8.1985). ' 

ΐν. Για την επιβολή των ειδικών όρων δόμησης σύμφωνα με το 
Άρθρο 8 3 του από 24.4.1985 Π.Δ. (ΦΕΚ 181 Δ'/3.5.1985 
όπως ισχύει σήμερα), που επιβλήθηκαν έπειτα από εξέταση των 
στοιχείων των μελετών. * 

10. Την γνωμοδότηση του Συμβουλίου Χ.Ο.Π. του Νομού 
που λήφθηκε κατά την 10η συνεδρία που έγινε στις 11.4.1989 
και πήρε αριθμό πράξης 343. 

11. Την γνωμοδότηση της 9ης Εφορίας Βυζαντινών Αρχαιο¬ 
τήτων Θεσσαλονίκης με το 3338π.ε. 6.3.1989 έγγραφό τους, 
αποφασίζουμε: 

Για τον οικισμό Περιστερά της Κοινότητας Περιστεράς. 

I. Για την ένταξη του οικισμού στην κατηγορία: 

α) Ως προς την θέση στον χώρο: Α3 ούτε περιαστικός ούτε πα¬ 
ραλιακός. 

β) Ως προς τον βαθμό προστασίας: Β1 Αξιόλογος. 

γ) Ως προς την δυναμικότητα: Γ2 Στατικός. 

δ) Ως προς τον βαθμό διασποράς: Δ1 Συνεκτικός. 

ε) Ως προς το μέγεθος: Ε2 Μεσαίος. 

II. Τον καθορισμό των ορίων του οικισμού Περιστερά, της Κοι¬ 
νότητας Περιστεράς του Νομού Θεσ/νίκης με στοιχεία από 1 έως 
24, όπως φαίνεται στον χάρτη 1:5.000 που συνοδεύει την από¬ 
φαση αυτή και συγκεκριμένα: 

? ΟΡΙΟΘΕΤΗΣΗ ΟΙΚΙΣΜΟΥ «ΠΕΡΙΣΤΕΡΑ». 

- Το όριο 1-2-3-4-5, περιλαμβάνει σαν οριακές τις ιδιοκτη¬ 
σίες των Παπανικόλα, Λαζάνη, Τσιλιπάκου Δημητρίου, Για- 
μπάνη Δημητρίου, Ντισλή Δημητρίου και του Συρόπουλου Δημη¬ 
τρίου. 

- Το όριο 5-6-7-8-9, ορίζεται από την ιδιοκτησία του Συρό¬ 
πουλου Δ., ακολουθεί τον αγροτικό δρόμο μέχρι τη συμβολή του 
με το δρόμο προς το Λιβάδι, κατόπιν κατευθύνεται στο σημείο 7 
όπου περιλαμβάνει τις ιδιοκτησίες Νικολάου Ζέλκου και Χρήστου 
Λιάκου. Κατόπιν κατευθύνεται στο σημείο 8 όπου περιλαμβάνει 

την ιδιοκτησία Ντισλή Γρηγορίου και τέλος στο σημείο 9 όπου πε¬ 
ριλαμβάνει την ιδιοκτησία Κεχαγιά. 

- Το όριο 9-10-11-12-13-14-15, περιλαμβάνει σαν οριακές 
τις ιδιοκτησίες Κεχαγιά, Χρήστου Τσοκαρή, Κων/νου Φαρδή, 
Ντισλή Χρήστου, Γούλιου Αθανασίου, Ντισλή Δημητρίου, Μεϊμα- 
ρίδη Χρήστου. 

- Το όριο 15-16-17-18-19-20, περιλαμβάνει την ιδιοκτησία 
Μεϊμαρϊδη Χρήστου, και κατόπιν την ιδιοκτησία Γαζιάλη Γεωρ¬ 
γίου στο σημείο 16 και κατόπιν ακολουθεί μικρό δρόμο παράλ¬ 
ληλα και σε απόσταση 40 μ. νότια αυτού μέχρι την ιδιοκτησία 
Καραγιάννη Δημητρίου τήν οποία περιλαμβάνει. Στη συνέχεια 
περιλαμβάνει τις ιδιοκτησίες Αλεξάκη Δημητρίου, Αναστασίας 
Μανούση, Ντισλή Βασιλείου σαν οριακές. 

- Το όριο 20-21-22-23-24-1, περιλαμβάνει τις οριακές τις 
ιδιοκτησίες Ντισλή Βασιλείου, Σαραμπάκου Κων/νοφ και ακο¬ 
λουθεί τη ρεματιά χωρίς να την περιλαμβάνει μέχρι την ιδιοκτη¬ 
σία Λιάρου Χρήστου (σημείο 22), την οποία περιλαμβάνει και κα¬ 
τόπιν ακολουθεί κοινοτικό δρόμο μέχρι το ύψος της ιδιοκτησίας 
Ντισλή Γεωργίου την οποία περιλαμβάνει. Επίσης περιλαμβάνει 
την ιδιοκτησία Καραβασίλη Χρήστου και κλείνει στο σημείο 1. 

III. Την επιβολή των ακολούθων γενικών και ειδικών όρων 
και περιορισμών δόμησης. 

Α. Γενικοί όροι δόμησης. 

1. Αρτιότητα οικοπέδων 

ΐ. Για οικόπεδα που εμπίπτουν εντός του ορίου του οικισμού 
ορίζεται εμβαδόν σε 1000 τ.μ. 

Κατά παρέκκλιση άρτια θεωρούνται τα οικόπεδα με όποιο εμ¬ 
βαδόν είχαν κατά την ημέρα δημοσίευσης του από 24.4.1985 
(ΦΕΚ 181 Δ'/3.5.1985) σύμφωνα με το Άρθρο 5 1β. 

2. Συντελεστής δόμησης: 

ί. Για οικόπεδα που εμπίπτουν στην περιοχή του ορίου του οικι¬ 
σμού. ο συντελεστής δόμησης των οικοπέδων ορίζεται σύμφωνα 
με το Άρθο 1 2 του από 14.2.1987 Π.Δ. (ΦΕΚ 133 Δ'/ 
23.3.1987). 

3. Κάλυψη οικοπέδου: 

- Μέγιστο επιτρεπόμενο ποσοστό κάλυψης των οικοπέδων 
ορίζεται σύμφωνα με το Άρθρο 1 2,β του από 14.2.1987 Π.Δ. 
(ΦΕΚ 133 Δ’/23.3.1987). 

4. ’Τψος κτιρίου: 

- Κατά την μελέτη οριοθέτησης των οικισμών που έγινε σύμ¬ 
φωνα με το από 24.4.1985 Π.Δ. (ΦΕΚ 181 Δ"/3.5.1985) προ- 
έκυψε ότι όλα τα κτίρια στον οικισμό είναι μονόροφα και διόροφα 
όπως φαίνεται και στο αντίστοιχο δελτίο Αρχιτεκτονικής Ανα¬ 
γνώρισης, γΓ αυτόν τον λόγο ορίζεται το μέγιστο επιτρεπόμενο 
ύψος σε 7,50 μ. σύμφωνα με το Άρθρο 5 4,γ όπως ισχύει σή¬ 
μερα. 

- Το μέγιστο ύψος της οικοδομής είναι δυνατόν να φθάσει τα 
8,50 μ. μη συμπεριλαμβανομένης της στέγης, μόνο στην περί¬ 
πτωση που το γήπεδο έχει κλίση μεγαλύτερη του 25% και έπειτα 
από προηγούμενη έγκριση της αρμόδιας Επιτροπής Πολεοδομι- 
κού και Αρχιτεκτονικού Ελέγχου (Ε.Π.Α.Ε.). 

Β. Ειδικοί όροι δόμησης. 

1. Η ογκοπλαστική μορφή των κατασκευών (κυρίων και βοη¬ 
θητικών κτιρίων, περιφράξεων) όπως και η στέγη τους με τους 
ελεύθερους χώρους εγκρίνεται από την αρμόδια Επιτροπή Πολε- 
οδομικού και Αρχιτεκτονικού Ελέγχου (Ε.Π.Α.Ε.) με στόχο την 
διατήρηση και την ενίσχυση της αρχιτεκτονικής φυσιογνωμίας 
του οικισμού. 

Ως παραδοσιακός αρχιτεκτονικός τύπος κτίσματος θεωρείται 
ο κεράμοσκεπής από λιθοδομή ή από τσατμά και άλλοτε με ξύ¬ 
λινο χαγιάτι. 

2. Τα κτίρια καλύπτονται υποχρεωτικά με τετράριχτη στέγη 
με κλίσεις μέχρι 35% και με κόκκινο κεραμίδι βυζαντινού τύπου. 

3. Η προεξοχή της στέγης, όπου το κτίριο δεν εφάπτεται στο 
όριο του οικοπέδου, θα είναι μέχρι 0,50 μ. εκτός αν είναι ξύλινη 
οπότε επιτρέπεται να φθάσει μέχρι 0,90 μ. 

4. Οι επιφάνειες των όψεων και των κτιρίων διαμορφώνονται 
υποχρεωτικά ή με εμφανή λιθοδομή ή με απλό τριπτό επίχρισμα. 


5. Οι εξώστες επιτρέπονται σε μια μόνο όψη του κτιρίου. Για 
κατασκευή εξώστου, ελάχιστου μήκους σε άλλη όψη του κτιρίου 
και όχι συνεχομένου με το προηγούμενο, απαιτείται έγκριση της 
Ε.Π.Α.Ε. Τυχόν κατασκευή του εξώστου μέχρι τα όρια του οικο¬ 
πέδου, με κατασκευή τοίχων παρά τα όρια αυτά δεν προσμετρά- 
ται στην κάλυψη και στον συντελεστή δόμησης. Επίσης η στήριξη 
του εξώστου σε ξύλινους ορθοστάτες που στηρίζονται στο διαμορ¬ 
φωμένο έδαφος δεν προσμετράται στην κάλυψη του οικοπέδου. 
Όταν ο εξώστης καλύπτεται με την προεξοχή της στέγης, αυτή 
θα είναι ξύλινη και θα στηρίζεται σε ξύλινους ορθοστάτες. 

6. Τα κιγκλιδώματα των εξωστών και των εξωτερικών κλιμά¬ 
κων ενδείκνυται να είναι ξύλινα, χρωματισμένα στο χρώμα του 
ξύλου. 

7. Κλειστές προεξοχές (σαχνισιά) πλάτους από 0,50 μ. μέχρι 
0,90 μ., επιτρέπονται σε μικρά τμήματα του ορόφου και προσμε- 
τρούνται μόνο στο συντελεστή δόμησης του οικοπέδου. Το κάτω 
άκρο της προεξοχής δόμησης πρέπει να απέχει από το οριστικό 
διαμορφωμένο έδαφος τουλάχιστον τρία μέτρα (3μ.). 

8. Τα εξωτερικά ανοίγματα πρέπει να έχουν τονισμένο τον κα- 
τακόρυφο άξονα σε αναλογίες παραθύρου από 1/1,20 έως 1/ 
1,50 και πόρτας 1:2. Να μην υπερβαίνουν το 20% του συνόλου 
των όψεων του ισογείου και το 30% του συνόλου των όψεων του 
ορόφου, κατανεμημένα σε όλες τις όψεις. Τα υαλοστάσια, με ή 
χωρίς φεγγίτη, θα χωρίζονται με καΐτια. Στα παράθυρα επιτρέ¬ 
πεται να τοποθετούνται οριζόντιες σιδεριές ασφαλείας. 

9. Τα εξωτερικά κουφώματα του κτιρίου πρέπει να είναι ξύ¬ 
λινα, καρφωτά ή ταμπλαδωτά χρωματισμένα στις αποχρώσεις 
του ξύλου. Διαφορετικός τύπος ή χρωματισμός του εγκρίνεται 
από την Ε.Π.Α.Ε. 

10. Η εξωτερική σκάλα προς τον όροφο συμπαγής (με εμφανή 
λιθοδομή ή επιχρισμένη) ή ξύλινη, ενδείκνυται να βρίσκεται σε 
επαφή και παράλληλα με την όψη του κτιρίου. 

11. ' Οι καπνοδόχοι ενδείκνυται να έχουν λευκό επίχρισμα και 
μορφή σύμφωνη με τους κυρίαρχους τύπους του οικισμού. 

12. Η περίφραξη κατά το πρόσωπο του οικοπέδου πρέπει να 
είναι συμπαγής, από εμφανή λιθοδομή ή επιχρισμένη με λευκό 
χρώμα, ύψους μέχρι 2.00 μ. Η περίφραξη επιτρέπεται να περι¬ 
λαμβάνει στεγασμένη ξύλινη καρφωτή αυλόθυρα με δίριχτη 
στέγη. 

13. Απαγορεύεται οπουδήποτε η εγκατάσταση φωτεινών επι¬ 
γραφών ή διαφημιστικών πινακίδων. Επιτρέπεται η ανάρτηση μη 
φωτεινών επιγραφών μετά από έγκριση της Ε.Π.Α.Ε. ως προς 
τη θέση, τις διαστάσεις και η μορφή τους. 

14. Δεν έχει εφαρμογή η παράγραφος 5 του άρθρου 23 του Ν. 
1577/85. 

15. Για την επισκευή και αποκατάσταση παλαιών κτιρίων, 
αντιπροσωπευτικών της παραδοσιακής αρχιτεκτονικής του οικι¬ 
σμού επιτρέπεται η προσθήκη κατ’ επέκταση απαραιτήτων χώ¬ 
ρων για την εξυπηρέτηση της λειτουργίας του κτιρίου, εφόσον αυ¬ 
τοί δεν μπορούν να δημιουργηθούν στο υπάρχον κτίσμα, μετά από 
αιτιολογημένη γνωμοδότηση της Ε.Π.Α.Ε., έστω και αν η προ¬ 
σθήκη αυτή αντίκειται στις ισχύουσες διατάξεις. 

16. Δεν επιτρέπεται οποιαδήποτε κατασκευή σε κοινόχρηστο 
χώρο του οικισμού χωρίς έγκριση της Ε.Π.Α.Ε. 

17. Εντός της περιοχής που περιγράφεται παρακάτω ως 
Ζώνη προστασίας του διατηρητέου μνημείου (Ναός Αγ. Ανδρέα 
9ου αιώνα), όπως υποδεικνύεται στο τοπογραφικό διάγραμμα 
που συνοδεύει το έγγραφο 3338πε/6.3.89 της 9ης Εφορίας Βυ¬ 
ζαντινών Αρχαιοτήτων για την διατήρηση της πολεοδομικής κλί¬ 
μακας και την ανάδειξη του μνημείου, επιβάλεται να προεγκρίνε- 
ται από την δευτεροβάθμια Ε.Π.Α.Ε. της Δ.Ο.Θ. η ανέγερση 
οποιασδήποτε κατασκευής και διαμόρφωση κοιν. χώρων. 

Η ΖΩΝΗ ΠΡΟΣΤΑΣΙΑΣ ΤΟΥ ΝΑΟΥ ΑΓ. ΑΝΔΡΕΑ. 

Η παραπάνω ζώνη περιγράφεται από τις ιδιοκτησίες: 

- Σημείο 25 Γούλιου Ελένη συζ. Γεωργίου. 

- Σημείο 26 Τσουκαρή Γεώργιο του Δημητρίου. 

- Σημείο 27 Κουτσούρα Γεώργιο του Ανδρέου. 

- Σημείο 28 Σαραμπάκο Αθανάσιο του Κων/νου. 

- Σημείο 29 Αφοί Κώττη του Βασιλείου. 

-τ Σημείο 30 Αλεξάκη Δημ. του Παναγιώτου. 

- Σημείο 31 Οικονόμου Χρήστου του Αθανασίου. 

- Σημείο 32 Κληρονόμοι Κυριατσάκου Κων/νου. 

- Σημείο 33 Φαρδή Γεωργίου. 

- Σημείο 34 Καραογλάννη Γεώργιο του Ανδρέα. 

- Σημείο 35 Τσουκαρή Κων/νου του Αναστασίου. 

- Σημείο 36 Γραμμένης Δημ. του Γεωργίου. 

- Σημείο 37 Αφοί Οικονόμου. 

- Για τυχόν παρεκκλίσεις από τους παραπάνω ειδικούς όρους 
δόμησης, θα πρέπει οι μελέτες να περνούν από την Επιτροπή Πο- 
λεοδομικού και Αρχιτεκτονικού Ελέγχου (Ε.Π.Α.Ε.). 

IV. Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογρα¬ 
φικό διάγραμμα από το τμήμα Πολεοδομίας και Π.Ε. της Νο¬ 
μαρχίας ώστε να εξασφαλίζεται η συνέχεια των κοινόχρηστων 
χώρων και η δημιουργία νέων σύμφωνα με τα οριζόμενα στις δια¬ 
τάξεις της 3 του άρθρου 1 του από 14.2.1987 Π.Δ/τος (ΦΕΚ 
133 Δ'/23.2.1987). 

V. Να εξασφαλίζεται οπωσδήποτε η συνέχεια των υφισταμέ¬ 
νων ή εγκεκριμένων δρόμων του οικισμού. 

VI. 1) Τα ακριβή αντίγραφα των πρωτοτύπων διαγραμμάτων 
που τη συνοδεύουν να αναρτηθούν, μετά τη δημοσίευση της πα- 
ρούσης στην Εφημερίδα της Κυβερνήσεως, στο κτίριο του οικείου 
πολεοδομικού γραφείου, για (15) δεκαπέντε συνεχείς μέρες. 

2) Η παρούσα απόφαση να δημοσιευθεί στην Εφημερίδα της 
Κυβερνήσεως έχοντας ισχύ από τη δημοσίευσή της. 

Θεσσαλονίκη, 15 Δεκεμβρίου 1989 

Η Νομάρχης * 

ΑΣΗΜΙΝΑ ΞΤΡΟΤΤΡΗ 

-♦- 

Αριθ. Τ.Π. οικ. 185 (4) 

Αναστολή οικοδομικών αδειών για τις περιοχές του οικισμού Πα¬ 
ντοκράτορα Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1) Τις διατάξεις του Ν. 3200/55 περί διοικητικής αποκέ¬ 
ντρωσης και τις διατάξεις του Ν. 3620/56 περί τροποποίησης 
και συμπλήρωσης των διατάξεων περί διοικητικής αποκέντρω¬ 
σης. 

2) Τις διατάξεις του Ν.Δ. 532/70 περί συμπληρώσεως των 
διατάξεων περί διοικητικής αποκεντρώσεως. 

3) Τις διατάξεις του Ν. 1032/80 περί συστάσεως Υπουργείου 
Χωροταξίας. 

4) Το Π.Δ. 183/86 Έγκριση τροποποιήσεων και καθορισμός 
όρων δόμησης από τους Νομάρχες. 

5) Το άρθρο 8 παρ. 1 του Ν.Δ. 17.7.23. 

6) Την αριθ. 431/89 απόφαση του Δημοτικού Συμβουλίου 
Πρέβεζας με την οποία εγκρίνει την αναστολή οικοδομικών 
αδειών και εργασιών στις περιοχές που εντάχθηκαν στην οριοθέ- 
τηση του οικισμού Παντοκράτορα σαν επέκταση. 

7) Το αριθ. 19/12.1.90 θέμα 3ο πρακτικό του ΣΧΟΠ με το 
οποίο γνωμοδοτεί υπέρ της αναστολές οικοδομικών αδειών για 
την προαναφερόμενη περιοχή, αποφασίζουμε: 

Εγκρίνουμε την αναστολή των οικοδομικών αδειών για τις πε¬ 
ριοχές του οικισμού Παντοκράτορα που εντάχθηκαν στην οριοθέ- 
τησή του σαν επέκταση, δηλ. στις περιοχές μεταξύ των ορίων δια¬ 
νομής του οικισμού και της γραμμής οριοθέτησής του, για χρο¬ 
νικό διάστημα έξι (6) μηνών από τη δημοσίευση της παρούσας 
απόφασης στην Εφημερίδα της Κυβερνήσεως. 

Μετά τη δημοσίευση στην Εφημερίδα της Κυβερνήσεως η πα¬ 
ρούσα απόφαση μαζί με τα σχετικά διαγράμματα θα αναρτηθούν 
επί δεκαπέντε (15) ημέρες στα γραφεία του Τ.Π. και Π.Ε. Ν. 
Πρέβεζας. 


Η παρούσα να δημοσιευθεί στην Εφημερίδα της -Κυβερνή¬ 
σεως. 

Πρέβεζα, €8 Ιανουάριου 1990 

Ο Νομάρχης 
ΧΡΗΣΤΟΣ ΣΕΡΙΦΗΣ 

- 4 - 

Αριθ. Ε.Π.Α. 10184 (5) 

Τροποποίηση Ρυμοτομικού Σχεδίου πόλης Σερρών στα Ο.Π. 
233, 233α και 234 - μείωση^ πλάτους προκηπίων. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν.Δ/τος της 17.7.1923 (ΦΕΚ 228/Α/ 
23) όπως μεταγενέστερα τροποποιήθηκαν και συμπληρώθηκαν 
και ειδικότερα τα άρθρα 3 και 70 αυτού. 

2. Τις διατάξεις του Α.Ν. 314/1968 (ΦΕΚ 47Α/68) όπως 
μεταγενέστερα τροποποιήθηκαν και συμπληρώθηκαν με το υπ’ 
αριθ. 1018/1971 Ν.Δ/γμα (ΦΕΚ 220Α/71) και με την παρ. 3 
του άρθρ. 34 του Ν. 1577/85 (ΦΕΚ 210Α/85). 

3. Τις διατάξεις του υπ’ αριθ. 183/1986 Π.Δ/τος (ΦΕΚ 
70Α/86) και ειδικότερα το άρθρο 1 αυτού. 

4. Την υπ’ αριθ. 1485/1989 απόφαση του Δημοτικού Συμ¬ 
βουλίου Σερρών καθώς και τις όμοιες προηγούμενες 826/1988 
και 440/1989 αποφάσεις του Δ.Σ. Σερρών που αφορούν τροπο¬ 
ποιήσεις στην περιοχή αυτή. 

5. Την με αριθ. πρωτ. ΕΠΑ 10058/15.5.1989 απόφαση του 
Νομάρχη Σερρών που αναφέρεται σε τροποποιήσεις στην περιοχή 
αυτή (ΦΕΚ 335Δ/89). 

6. Την υπ’ αριθ. 260/1989 απόφαση του Συμβουλίου Χ.Ο.Π. 
Ν. Σερρών που λήφθηκε στην 47η συνεδρία του στις 8.12.1989, 
αποφασίζουμε: 

Άρθρο 1 

1. Εγκρίνεται η τροποποίηση του εγκεκριμένου Ρυμοτομικού 
Σχεδίου της πόλης Σερρών στα Ο.Π. 233, 233α και 234 και ει¬ 
δικότερα: 

α. Μείωση πλάτους προκηπίου στο Ο.Π. 234 επί της οδού 
Προύσσης από 7,00 μ σε 3,00 μ. 

β. Μείωση του πλάτους του προκηπίου στο Ο.Π. 233α επί της 
οδού Νικομήδειας από 7,00 μ. σε 3,00 μ. 

γ. Μείωση του πλάτους των προκηπίων στα Ο.Π. 233 και 
234 εκατέρωθεν της οδού Βιζυηνού από 4.00 μ. σε 3,00 μ. 

2. Οι τροποποιήσεις αυτές φαίνονται στα συνημμένα δύο (2) 
τοπογραφικά διαγράμματα που συνοδεύουν την απόφαση αυτή. 

Άρθρο 2 

1. Η απόφαση αυτή να δημοσιευθεί στην Εφημερίδα της Κυ¬ 
βερνήσεως, έχοντας ισχύ από τη δημοσίευσή της. 

2. Τα ακριβή αντίγραφα των πρωτοτύπων τοπογραφικών δια¬ 
γραμμάτων με κλίμακα 1:500 που συνοδεύουν την απόφαση 
αυτή μετά τη δημοσίευσή της να αναρτηθούν στο Τ.Π. και Π.Ε. 
Ν. Σερρών (Νομαρχία - 1ος όροφος) για δεκαπέντε (15) συνεχείς 
ημέρες. 

Σέρρες, 3 Ιανουάριου 1990 
Ο Νομάρχης 

ΑΝΑΣΤΑΣΙΟΣ ΛΙΑΣΚΟΣ 

Αριθ. 9877 (6) 

Τροποποίηση του ρυμοτομικού σχεδίου του Δήμου Δομοκού Ν. 

Φθιώτιδας στη θέση Αγία Τριάδα για το χαρακτηρισμό χώρου 

για την ανέγερση Διοικητηρίου. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πό¬ 
λεων και κωμών του Κράτους», όπως τροποποιήθηκε και συ¬ 
μπληρώθηκε μεταγένεστερα. 

2. Τις διατάξεις του Ν. 3200/55 «περί διοικητικής αποκε- 
ντρώσεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και 
συμπληρώθηκαν με το Ν.Δ. 1018/71. 

4. Την αριθ. ΤΤ 12583/21.10.7Γ(ΦΕΚ 28 Δ'/71) από¬ 
φαση του Νομάρχη Φθιώτιδας που ενέκρινε το ρυμοτομικό σχέδιο 
Δομοκού. 

5. Την αριθ. 6/63/89 απόφαση του Δημοτικού Συμβουλίου 
του Δήμου Δομοκού. - - 

6. Την αριθ. ΤΠ 5813/15.11.89 εισήγηση της υπηρεσίας 
μας ΤΠ και ΠΕ. 

7. Την αριθ. 217/1.12.89 (θέμα 4ον) γνωμοδότηση του 
Συμβουλίου ΧΟΠ Νομού Φθιώτιδας, αποφασίζουμε: 

Εγκρίνουμε την τροποποίηση του ρυμοτομικού σχεδίου του 
Δήμου Δομοκού παρά τη θέση Αγία Τριάδα για το χαρακτηρισμό 
χώρου για την ανέγερση Διοικητηρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 19 Δεκεμβρίου 1989 
Ο Νομάρχης 

ΘΕΟΔ. ΓΕΩΡΓΑΚΟΠΟΤΛΟΣ 

- + - 

Αριθ. 4776 (7) 

Τροποποίηση σχεδίου Κίρρας Ν. Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Έχοντας υπόψη: 

1. Το Ν.Δ. 17.7.1923 «περί σχεδίων πόλεων». 

2. Τον Οικιστικό Νόμο 1337/83 όπως τροποποιήθηκε με τον 
1512/85. 

3. Το Β.Δ. 14.4.1927 (ΦΕΚ 75Α) περί εγκρίσεως ρυμοτομι¬ 
κού σχεδίου Κίρρας. 

4. Την αριθ. Ε 18398/1961 πράξη - απόφαση τροποποίησης 
του ρυμοτομικού σχεδίου Κίρρας, για χαρακτηρισμό ως ζώνης 
πράσινου του οικοπέδου του ΕΟΤ. 

5. Το Β.Δ. 25.8.69 (ΦΕΚ 164Δ) περί όρων δόμησης Κίρρας. 

6. Την αριθ. Γ.80314/4420/8.11.88 απόφαση Υπουργού 
ΠΕΧΩΔΕ «περί αρμοδιοτήτων Νομαρχών» (ΦΕΚ 830/Β/ 
15.11.88). 

7. Την αριθ. 3837/1.11.89 απόφαση Νομάρχη περί τροπο- 
ποιήσεως όρων και περιορισμών δόμησης των οικοπέδων του 
ισχύοντος σχεδίου που εγκρίθη με το Β.Δ. 14.4.27 (ΦΕΚ 75Α). 

8. Το αριθ. 540260/6.12.89 έγγραφο του ΕΟΤ με το οποίο 
ζητείται η τροποποίηση του ρυμοτομικού σχεδίου Κίρρας στο οι¬ 
κόπεδο του ΕΟΤ όσον αφορά τον καθορισμό θέσεως για την ανέ¬ 
γερση δύο (2) ακόμη κτιρίων του ΕΟΤ. 

9. Το αριθ. 5/14.12.89 πρακτικό (θέμα 5ο) ΣΧΟΠ με το 
οποίο ενέκρινε ομόφωνα την τροποποίηση του σχεδίου Κίρρας, 
αποφασίζουμε: 

Άρθρο 1 

Εγκρίνουμε τον καθορισμό χώρου ανέγερσης των κτιρίων (1) 
και (2) όπως χωροθετούνται στο συννημμένο τοπογραφικό διά¬ 
γραμμα κλίμακας 1:500 το οποίο θα αναρτηθεί για 15 ημέρες 
στα γραφεία του τμήματος Πολεοδομίας Άμφισσας, μετά τη δη¬ 
μοσίευση αυτής της απόφασης στην Εφημερίδα της Κυβερνήσεως 
και το οποίο είναι θεωρημένο από τον Προϊστάμενο του Τμήμα¬ 


τος Πολεοδομίας καθώς και την τροποποίηση του ρυμοτομικού 
σχεδίου, στο συγκεκριμένο οικοδομικό τετράγωνο όπου βρίσκεται 
η ιδιοκτησία του ΕΟΤ. 

Άρθρο 2 

Η ισχύς της απόφασης αυτής αρχίζει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Άμφισσα, 20 Δεκεμβρίου 1989 
Ο Νομάρχης 

ΔΗΜΗΤΡΙΟΣ ΚΟΝΙΣΤΗΣ 
- φ - 

Αριθ. Π48 (8) 

ΑΠΟΦΑΣΗ 417/1989 

Τροποποίηση σχεδίου πόλης Βόλου στο Ο.Τ. 1241. 

Ο ΔΗΜΑΡΧΟΣ ΒΟΛΟΥ 

Με την 417/1989 απόφαση του Δημ. Συμβουλίου Βόλου 
σύμφωνα με την παρ. 3 του άρθρου 33 του Ν. 1337/83 και τις 
διατάξεις του από 2.6.89 ΦΕΚ 343/τεύχος Δ’ Π.Δ., τροποποιεί¬ 
ται το σχέδιο πόλης στο Ο.Τ. 1241 στη συνοικία Νεάπολης και 
συγκεκριμένα την αναγνώριση παρόδου μέσα στο οικοδομικό τε¬ 
τράγωνο, όπως φαίνεται στο τοπογραφικό διάγραμμα, κλίμακας 
1:500, που συντάχθηκε από τον πολιτικό μηχανικό Περικλή 
Σκόδρα, που αναρτήθηκε στο Δημαρχείο στις 14.12.89. 

Βόλος, 9 Ιανουάριου 1990 
Ο Αντιδήμαρχος 

ΤΡΙΑΝΤΑΦΥΑΛΟΣ ΠΡΩΤΟΣΥΓΓΕΛΟΣ 

-♦- 

Αριθ. Π47 (9) 

- ΑΠΟΦΑΣΗ 418/1989 

Τροποποίηση σχεδίου πόλης Βόλου στο Ο.Τ. 228. 

Ο ΔΗΜΑΡΧΟΣ ΒΟΛΟΥ 

Με την 418/1989 απόφαση του Δημ. Συμβουλίου Βόλου 
σύμφωνα με την παρ. 3 του άρθρου 33 του Ν. 1337/83 και τις 
διατάξεις του από 2.6.89 ΦΕΚ 343/τεύχος Δ' Π.Δ., τροποποιεί¬ 
ται το σχέδιο πόλης στο Ο.Τ. 228 στη συνοικία Ν. Παγασών και 
συγκεκριμένα την αναγνώριση υφιστάμενης παρόδου σαν πεζό- 
δρομο πλάτους 5 μ. μέσα στο οικοδομικό τετράγωνο, όπως φαί¬ 
νεται στο τοπογραφικό διάγραμμα, κλίμακας 1:500, που συντά¬ 
χθηκε από την αρχιτέκτονα μηχανικό Ελένη Βόντζου, που αναρ¬ 
τήθηκε στο Δημαρχείο στις 14.12.89. 

Βόλος, 9 Ιανουάριου 1990 
Ο Αντιδήμαρχος 

ΤΡΙΑΝΤΑΦΥΛΛΟΣ ΠΡΩΤΟΣΥΓΓΕΛΟΣ 
- 4 - 

Αριθ. Π55/41 (10) 

ΑΠΟΦΑΣΗ 419/1989 

Τροποποίηση σχεδίου πόλης Βόλου στο Ο.Τ. 914δ' 

Ο ΔΗΜΑΡΧΟΣ ΒΟΛΟΥ 

Με την 419/1989 απόφαση του Δημ. Συμβουλίου Βόλου 
σύμφωνα με την παρ. 3 του άρθρου 33 του Ν. 1337/83 και τις 
διατάξεις του από 2.6.89 ΦΕΚ 343/τεύχος Δ' Π.Δ., τροποποιεί¬ 
ται το σχέδιο πόλης στο Ο.Τ. 914δ' στη συνοικία Καραγάτς (επέ¬ 
κταση Βορ. Συνοικιών) και συγκεκριμένα την μετατόπιση της 
Ο.Γ. και ταύτισή της με το όριο ιδιοκτησίας Γ. Πολυχρονόπουλου 
όπως φαίνεται στο τοπογραφικό διάγραμμα, κλίμακας 1:500, 

που συντάχθηκε από τον Πολιτικό μηχανικό Άγγελο Παπαθεο- 
λόγου, που αναρτήθηκε στο Δημαρχείο στις 14.12.89. 

Βόλος, 9 Ιανουάριου 1990 
Ο Αντιδήμαρχος 

ΤΡΙΑΝΤΑΦΤΛΛΟΣ Π ΡΩΤΟΣΤΓΓΕΛΟΣ 



Αριθ. Π69/45 (11) 

ΑΠΟΦΑΣΗ 420/1989 

Τροποποίηση σχεδίου πόλης Βόλου στο Ο.Τ. 679 
Ο ΔΗΜΑΡΧΟΣ ΒΟΛΟΥ 

Με την 420/1989 απόφαση του Δημ. Συμβουλίου Βόλου 
σύμφωνα με την παρ. 3 του άρθρου 33 του Ν. 1337/83 και τις 
διατάξεις του από 2.6.89 ΦΕΚ 343/τεύχος Δ' Π.Δ., τροποποιεί¬ 
ται το σχέδιο πόλης στο Ο.Τ. 679 στη συνοικία Ανάληψης και συ¬ 
γκεκριμένα την αναγνώριση τυφλής παρόδου με έξοδο στην οδό 
Ανάληψης μεταξύ των οδών Ογλ και Γαμβέτα, σαν πεζόδρομο, 
όπως φαίνεται στο τοπογραφικό διάγραμμα, κλίμακας 1:500, 
που συντάχθηκε από τον τοπογράφο μηχανικό Γιάννη Πνιγούρα, 
που αναρτήθηκε στο Δημαρχείο στις 14.12.89, 

Βόλος, 10 Ιανουάριου 1990 
Ο Αντιδήμαρχος 

ΤΡΙΑΝΤΑΦΥΑΛΟΣ ΠΡΩΤΟΣΥΓΓΕΛΟΣ 


ΑΝΑΚΟΙΝΩΣΕΙΣ 

Αριθ. οικ. 1944/584 (12) 

Ειδοποίηση της παρακατάθεσης αποζημίωσης ακινήτων που ρυ- 
μοτομήθηκαν από την εφαρμογή του εγκεκριμένου σχεδίου 
στη Νέα Ιωνία (Ο.Τ. 88). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχεδίων 
πόλεων, κωμών κ.λπ.». 

2. Τις διατάξεις του Ν.Δ. 797/71 «περί αναγκαστικών απαλ¬ 
λοτριώσεων». 

3. Τις διατάξεις του Ν. 653/77 «περί υποχρεώσεως των πα¬ 
ρόδιων” ιδιοκτητών». 

4. Τις διατάξεις του Ν. 1558/85 άρθρο 23 «σύσταση ΥΠ.- 
ΠΕ.ΧΩ.Δ.Ε.». 

5. Τη με αριθ. 81893/10661/18.12.1989 απόφαση επί¬ 
σπευσης. 

6. Τη με αριθ. 81894/10662/89 απόφαση έγκρισης πίστω¬ 
σης, γνωστοποιεί: 

Στους ιδιοκτήτες ακινήτων της οδού Δωδεκανήσου στο Ο.Τ. 
88 που ρυμοτομούνται από την εφαρμογή του ρυμοτομικού σχε¬ 
δίου Νέας Ιωνίας Αττικής σύμφωνα με την με αριθ. 13/87 


πράξη αναλογισμού καθώς και σε τυχόν ενυπόθηκους δανειστές 
επί των ακινήτων αυτών, ότι η αποζημίωση που καθορίστηκε με 
τη με αρ. 605/88 απόφαση του Μονομελούς Πρωτοδικείου Αθη¬ 
νών για την απαλλοτρίωση των ακινήτων, έχει κατατεθεί στο Τα¬ 
μείο Παρακαταθηκών και Δανείων υπέρ των παρακάτω ιδιοκτη¬ 
τών: 

Ιωάννης Β. Τσίτας 
Παναγ. Τσίτα 
Ηρ. Βασειάδης κ.λπ. 

Συν. ποσά 4.035.920 δραχμές. 

Σχετικά με την κατάθεση αυτή έχει εκδοθεί το με αριθ. 
605/90 ισόποσο γραμμάτιο του Ταμείου Παρακαταθηκών και 
Δανείων. 

Η ανακοίνωση αυτή θα δημοσιευθεί στην Εφημερίδα τής Κυ- 
βερνήσεως. 

Αθήνα, 19 Ιανουάριου 1990 

Με εντολή Υπουργού 
Η Διευθύντρια 
Α. ΒΛΑΝΤΟΥ 

' --♦- ' 

(13) 

Ανακοίνωση παρακατάθεσης αποζημίωσης λόγω προσκύρωσης 
στα Γλυκά Νερά Αττικής. 

Την 22.1.1990 με κατ. λογαριασμού 32.08.0001, συστά- 
θηκε το Γραμμάτιο Συστάσεως Παρακαταθήκης Νο 606, ποσού 
δραχμών 77.000, με ατομ. λογαριασμό 3817, σύμφωνα με το 
οποίο οι καταθέτες Πουγγή Μαρία του Μάρκου, Δημητροκάλλη 
Αγλαΐα του Ιωάννη, Σπύρου Ευαγγελία του Γεωργίου, Διμηνάκη 
Δάφνη του Δημητρίου και Παντελέων Αντώνιος του Θεοδώρου, 
κατέθεσαν στο Ταμείο Παρακαταθηκών και Δανείων δραχμές 
εβδομήντα επτά χιλιάδες δραχμές, λόγω ρυμοτομίας για αποζη¬ 
μίωση έκτασης που ρυμοτομήθηκε με τα παρακάτω στοιχεία που 
θα αποδοθεί στους δικαιούχους που θα αναγνωρισθούν με δικα¬ 
στική απόφαση. Η έκταση ρυμοτομήθηκε με την 76/1987 
πράξη αναλογισμού της Πολεοδομικής Υπηρεσίας Ανατολικής 
Αττικής στα Γλυκά Νερά Αττικής και η αποζημίωση αφορά τα 
επικείμενα και συγκεκριμένα 4 ελιές, 1 αμυγδαλιά, 1 συκιά μι¬ 
κρή και 1 παλιό κτίσμα από χαρτί και ξύλο, η τιμή των οποίων 
καθορίστηκε με την 461/1989 απόφαση του Μονομελούς Πρω¬ 
τοδικείου Αθηνών. Υπόχρεη της καταβολής της αποζημίωσης 
αυτής είναι σύμφωνα με την εν λόγω πράξη η Κοινότητα Γλυκών 
Νερών Αττικής, της οποίας κατατέθηκε η με αριθ. 300/1990 
δήλωση φόρου μεταβίβασης ακινήτου προς την Οικονομική Εφο¬ 
ρία Κορωπίου. 

Αθήνα, 22 Ιανουάριου 1990 

Ο Πληρ. Δικηγόρος 

ΚΩΣΤΑΣ Α. ΑΘΑΝΑΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


